Crew Dragon Demo-2

**Crew Dragon Demo-2** (SpaceX Demonstration Mission 2), oli SpaceX:n miehitetty koelento Kansainväliselle avaruusasemalle (ISS) uudella Crew Dragonilla. Se laukaistiin Falcon 9 -raketilla 30. toukokuuta 2020. 2. elokuuta 2020, runsaan kahden kuukauden lennon jälkeen, alus laskeutui onnistuneesti Floridan rannikolle.   

Demo-2 on ensimmäinen yksityisen tahon tekemä miehitetty avaruuslento ja myös ensimmäinen miehitetty lento Yhdysvalloista sitten heinäkuussa 2011 laukaistun viimeisen avaruussukkulalennon. Mukana lennolla olivat astronautit Douglas Hurley ja Robert Behnken.   

Lennolla testattiin Crew Dragon-aluksen toimintaa miehitettynä ja "sertifioitiin" se operatiiviseen käyttöön. Lentoa pidennettiin alkuperäisestä aiotusta ja lopulta Behnken ja Hurley osallistuivat myös Retkikunta 63:een. Onnistuneen lennon myötä operatiiviset lennot voidaan aloittaa ja ensimmäinen niistä on aikaisintaan syyskuussa 2020 laukaistava SpaceX Crew-1.

Laukaisu sai normaalista poikkeavaa huomiota ja sitä seurasikin eri internet-lähetysten kautta jopa 9 996 000 ihmistä samanaikaisesti , ja lisäksi tuntematon määrä televisiolähetysten kautta. NASA käytti lennon aikana aihetunnistetta #LaunchAmerica, ja sai aikaan maailmanlaajuisen huomion myös sosiaalisessa mediassa.

## Taustaa
Avaruussukkulaohjelman loputtua kustannus- ja turvallisuussyistä vuonna 2011, Yhdysvaltojen ainoa tapa lähettää astronautteja Kansainväliselle avaruusasemalle oli Venäjän avaruusjärjestö Roscosmos ja sen Sojuz-avaruusalus. Yhden astronautin laukaisemiseksi Sojus-aluksella NASA kuitenkin joutui maksamaan n. 80 miljoonaa dollaria ja niinpä se alkoi etsimään toista vaihtoehtoa omasta Commercial Crew Development-ohjelmastaan. Sen tavoitteena on ulkoistaa avaruuslentojen kaluston suunnittelu ja ylläpito yksityisille yrityksille ja näin säästää kokonaiskustannuksissa. Crew Dragon-aluksen kehittänyt SpaceX oli toinen ohjelman kahdesta isosta yhtiöstä Boeingin ohella.

SpaceX oli laukaissut jo vuodesta 2012 miehittämättömiä rahtilentoja Kansainväliselle avaruusasemalle ja miehitetyt säännölliset lennot ovat olleet suunnittelussa koko ohjelman ajan.

Demo-2:n aikataulu muuttui useaan otteeseen. Merkittävin yksittäinen viivästyksen aiheuttaja oli aiemmalla Demo-1 -lennolla käytetyn aluksen tuhoutuminen laukaisualustalla 20. huhtikuuta 2019. SuperDraco-moottoreita testattaessa alus räjähti ja tuhoutui täysin. Syyksi kerrottiin venttiili, joka vuosi ajoainetta korkeapaineheliumputkistoon.

23. toukokuuta 2020 NASA ilmoitti, että astronautit antaisivat itse kapselille nimen Yhdysvaltain avaruustoiminnan vanhan tavan mukaisesti. Laukaisun jälkeisessä lähetyksessä Hurley kertoi, että kapseli on nimetty Endeavouriksi. Molempien ensilento oli avaruussukkula Endeavourilla.

Ensimmäinen laukaisuyritys 27. toukokuuta keskeytettiin ukkosrintaman lähentymisen vuoksi vain hieman alle 17 minuuttia ennen suunniteltua lähtöä.

## Miehistö

* Douglas Hurley, Nasa, avaruusaluksen komentaja
* Bob Behnken, Nasa, "Joint operations commander"
Miehistö julkaistiin 3. elokuuta 2018. Crew Dragonin miehistökapasiteetti on seitsemän henkilöä (NASAn lennoilla neljä), mutta lennon koeluontoisuudesta johtuen miehistön määrä on kaksi. Kumpikin on osallistunut kahdelle avaruussukkala -lennolle. Hurley osallistui edeltävälle lennolle Yhdysvalloista, STS-135:lle. Molemmat kuuluvat samaan Nasan vuoden 2000 astronauttivalintaan.

Varamiehistö:
* Kjell Lindgren, Nasa

## Lento

### Laukaisun ja lento asemalle

Lähtölaskenta T-

* 00:45:00                 Tankkauksen go/no go
* 00:42:00                 Miehistosilta siirtyy sivuun
* 00:37:00                 Dragonin lennonkeskeytysjärjestelmä valmiustilaan
* 00:35:00                 RP-1-polttoaineen tankkaus alkaa
* 00:35:00                 1. vaiheen nestehapen tankkaus alkaa
* 00:16:00                 2. vaiheen nestehapen tankkaus alkaa
* 00:07:00                 Falcon 9 alkaa jäähdyttää moottoreitaan
* 00:05:00                 Dragon siirtyy käyttämään sisäistä virtalähdettä
* 00:01:00                 Viimeiset laukaisua edeltävät tarkistukset
* 00:01:00                 Ajoainetankit paineistetaan lentopaineeseen
* 00:00:45                 SpaceX:n laukaisunjohtaja vahvistaa edetäänkö laukaisuun
* 00:00:03                 Raketin moottorien käynnistäminen alkaa
* 00:00:00                 Falcon 9:n laukaisu

Lento T+
* 00:00:58                   Max Q eli suurin aerodynaaminen rasitus
* 00:02:30                   1. vaiheen moottorien sammutus (MECO)
* 00:02:34                   1. vaiheen irrotus
* 00:02:36                   2. vaiheen moottorin käynnistys
* 00:07:12                   1. vaiheen paluupoltto
* 00:08:43                   2. vaiheen moottorien sammutus (SECO-1)
* 00:08:45                   1. vaiheen paluupoltto
* 00:09:09                   1. vaiheen laskeutuminen
* 00:12:02                   Crew Dragon irtaantuu 2. vaiheesta
* 00:12:48                   Crew Dragonin nokkakartion avautuminen alkaa

### Avaruusasemalla
Hurley ja Behnken suorittivat asemalla noin 100 tuntia tieteellisiä kokeita koelentoon liittyvien toimien lisäksi. Behnken teki Chris Cassidyn kanssa neljä avaruuskävelyä.

### Paluu Maahan
1. elokuuta 
*Dragonin luukku ja avaruusaseman luukut suljettiin ja näiden välitilasta laskettiin paine pois.
*Dragon irtaantui ISS:stä
*Dragon suorittaa joukon radanmuutospolttoja.

2. elokuuta 
*n. 17:55 UTC Huoltomoduulin irrotettiin
*n. 17:58 alkaneen Deorbit-polton kesto 11 min 22s
* nokkakartio suljettiin
* n. 6 minuutin kommunikaatiokatko ilmajarrutuksen synnyttämän plasman vuoksi
* n. 18:44 UTC esivarjot aukesivat
* n. 18:45 UTC päävarjot aukesivat
* 18:48 UTC Alus laskeutui Meksikonlahteen Floridan rannikolle lähelle Pensacolaa.
* Miehistö pysyi aluksessa kunnes noutoalus Go Navigator nosti sen kyytiinsä. Aluksi kaksi pikavenettä saapui aluksen luo. Näistä toisen miehistö tarkasti ja valmisteli alusta nostoa varten. Toisen miehistö otti laskuvarjoja talteen. Lopuksi paikalle saapunut Go Navigator nosti aluksen kyytiinsä. Hivenen koholla olleiden ajoainejäämien vuoksi aluksen huolto-osaa lisätuuletettiin varmuuden vuoksi, joten luukun avaus ja miehistön poisto aluksesta kesti pari kymmentä minuuttia aiottua pidempään. Luukku aukaistiin 19:59 UTC.
## Katso myös
* Luettelo Falcon 9:n laukaisuista

## Lähteet

## Aiheesta muualla

* Dragon 2 DM-2: SpaceX’s First Crewed Mission - Tim Dodd, the Everyday Astronaut